pythainlp/thai-wiki-dataset-v3 huggingface dataset:
เจย์ เลโน

เจย์ เลโน (Jay Leno) เป็นนักแสดงตลกสแตนอัปคอเมดี และพิธีกรรายการโทรทัศน์ ชาวอเมริกัน ตั้งแต่ ค.ศ. 1992 - 2009 เลโนเป็นพิธีกรทางช่องเอ็นบีซีที่ชื่อรายการ The Tonight Show with Jay Leno และตั้งแต่เดือนกันยายน ค.ศ. 2009 เลโนเริ่มรายการทอล์กโชว์ในช่วงไพรม์ไทม์ ที่ชื่อ The Jay Leno Show ทางช่องเอ็นบีซีเช่นกัน แต่หลังจากที่รายการ The Jay Leno Show ถูกยกเลิกไปในเดือนมกราคม ค.ศ. 2010 ท่ามกลางปัญหาเรื่องพิธีกร เลโนก็กลับมาจัดรายการ The Tonight Show with Jay Leno เมื่อวันที่ 1 มีนาคม ค.ศ. 2010
== อ้างอิง ==
พิธีกรรายการทอล์กโชว์ชาวอเมริกัน
ผู้ที่ได้รับรางวัลเอมมี
ชาวอเมริกันเชื้อสายอิตาลี
ชาวอเมริกันเชื้อสายสกอตแลนด์
ช็อกออฟเดอะนิวเอียรา

ช็อกออฟเดอะนิวเอียรา (Shock of the New Era) เป็นอีพีลำดับที่ 2 ของวงบีสต์ และออกจำหน่ายครั้งแรกโดยคิวบ์เอนเตอร์เทนเมนต์ เมื่อวันที่ 1 มีนาคม 2010ซึ่งมินิอัลบั้มที่ 2 นี้สามารถขายได้ประมาณ 20,000 แผ่น ซึ่งเปิดตัวแนวเพลงใหม่ที่วงบีสต์ใช้ในมินิอัลบั้มนี้คือ "ร็อคโทรนิค" โดยเมื่อวันที่ 25 กุมภาพันธ์ 2010 ได้มีวิดีโอทีเซอร์พร้อมข้อความ "BEAST-SHOCK" ซึ่งโพสต์ลงในหน้าแฟนคลับของวง หลังจากนั้น โยซอป ฮย็อนซึง และดงวุนได้เปิดตัวภาพแจ๊คเก็ต และในวันที่ 27 กุมภาพันธ์ ก็ได้เปิดตัววีโอทีเซอร์ของเพลง "Just Before Shock" และในวันที่ 2 มีนาคม ทางวงก็ได้เปิดตัวเอ็มวีเต็มในชื่อ "Shock" ในเว็บไซต์ยูทูบ
==รายชื่อเพลง==
===ดิจิทัลซิงเกิล===
===ดีลักซ์อิดิชัน===
== ชาร์ต ==
===ชาร์ตประจำสัปดาห์===
===ชาร์ตสิ้นปี===
== ประวัติการวางจำหน่าย ==
== อ้างอิง ==
== แหล่งข้อมูลอื่น ==
เว็บไซต์ทางการของบีสต์
อัลบั้มเพลงในปี พ.ศ. 2553
อีพีภาษาเกาหลี
อีพีของค่ายคิวบ์เอนเตอร์เทนเมนต์
เดนนิส มิลเลอร์

เดนนิส มิลเลอร์ (Dennis Miller) เกิดเมื่อวันที่ 3 พฤศจิกายน ค.ศ. 1953 เป็นดาราตลก สแตนด์อัปคอเมดี นักวิจารณ์การเมือง นักแสดง นักวิจารณ์กีฬา ผู้ดำเนินรายการโทรทัศน์และวิทยุชาวอเมริกัน เขาเป็นที่รู้จักในการวิเคราะห์วัฒนธรรมสมัยนิยม เขามีชื่อเสียงจากการเป็นตัวแสดงในรายการโทรทัศน์ Saturday Night Live ในปี 1985 และต่อมาเป็นพิธีกรรายการทอล์กโชว์ของตัวเอง ทางเอชบีโอ, ซีเอ็นบีซี เขาเป็นผู้ดำเนินรายการในทุก ๆ ของรายการวิทยุ 3 ชั่วโมงแนวทอล์กโชว์ทางคลื่น เวสต์วูดวัน
ในปีหลัง ๆ มิลเลอร์ เป็นที่รู้จักในการให้ความเห็นการเมืองเชิงอนุรักษนิยม เขาเป็นนักวิจารณ์การเมืองทางช่องฟ็อกซ์นิวส์ ที่ชื่อรายการ The O'Reilly Factor ในช่วง "Miller Time"
== อ้างอิง ==
พิธีกรรายการทอล์กโชว์ชาวอเมริกัน
พิธีกรรายการเกมโชว์ชาวอเมริกัน
ชาวอเมริกันเชื้อสายสกอตแลนด์
นักแสดงตลกอเมริกัน
เจน ดาร์เวล

เจน ดาร์เวล (Jane Darwell) (15 ตุลาคม ค.ศ. 1879 - 13 สิงหาคม ค.ศ. 1967)  เป็นนักแสดงภาพยนตร์และละครเวที ชาวอเมริกัน มีผลงานแสดงภาพยนตร์มากกว่า 100 เรื่อง ดาร์เวลเป็นที่รู้จักมากที่สุดจากการรับบทเป็น มา โจด ในภาพยนตร์เรื่อง The Grapes of Wrath ที่เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และจากบทเบิร์ด เลดี้ ใน Mary Poppins
ดาร์เวลเสียชีวิตจากภาวะหัวใจล้มเหลว ที่วูดแลนด์ฮิลส์ รัฐแคลิฟอร์เนีย ขณะอายุได้ 87 ปี ศพของเธอได้รับการฝังที่สุสานฟอเรสต์ลอว์เมโมเรียลพาร์ก
== อ้างอิง ==
นักแสดงอเมริกัน
นักแสดงสมทบหญิงยอดเยี่ยม รางวัลออสการ์
บุคคลจากรัฐมิสซูรี
เลน สมิท

วอลเทอร์ เลน สมิท ที่ 3 (Walter Lane Smith III) (19 เมษายน ค.ศ. 1936 - 13 มิถุนายน ค.ศ. 2005) เป็นนักแสดงชาวอเมริักัน เป็นที่รู้จักจากบทบาท นาทาน เบตส์ ในซีรีส์ทางช่องเอ็นบีซีเรื่อง V, บทเมเยอร์ เบตส์ ในภาพยนตร์เรื่อง Red Dawn, บทบรรณาธิการหนังสือพิมพ์ที่ชื่อ เพอร์รี ไวต์ ในซีรีส์ทางช่องเอบีซี เรื่อง  The New Adventures of Superman และบทประธานาธิบดี ริชาร์ด นิกซอน ใน The Final Days ที่ทำให้เขาได้รับการเสนอชื่อเข้าชิงรางวัลลูกโลกทองคำ
== อ้างอิง ==
นักแสดงอเมริกัน
บุคคลจากเมมฟิส
ระเบียงนักดนตรี

ระเบียงนักดนตรี (Minstrels' gallery) คือระเบียงประเภทหนึ่งที่มักจะตั้งอยู่ในห้องโถงเอกของปราสาท, คฤหาสน์, วัง, พระราชวัง หรือ คริสต์ศาสนสถาน ที่ใช้เป็นที่นั่งหรือยืนของนักดนตรีผู้เล่นดนตรีให้ผู้ร่วมในงานในห้องโถงฟัง บางครั้งก็จะตั้งแอบๆ จากแขกข้างล่าง
== อ้างอิง ==
== ดูเพิ่ม  ==
ส่วนประกอบของสิ่งก่อสร้าง
== แหล่งข้อมูลอื่น ==
พจนานุกรมศัพท์สถาปัตยกรรมคริสต์ศาสนา
Minstrels' Galleries in British Castles
สถาปัตยกรรมคริสต์ศาสนสถาน
ส่วนประกอบของสิ่งก่อสร้าง
ส่วนประกอบของปราสาท
ระเบียง
ริชาร์ด ดีน แอนเดอร์สัน

ริชาร์ด ดีน แอนเดอร์สัน (Richard Dean Anderson) เกิดเมื่อวันที่ 23 มกราคม ค.ศ. 1950 เป็นนักแสดงภาพยนตร์/โทรทัศน์ โปรดิวเซอร์ และนักแต่งเพลง เขาเริ่มอาชีพทางโทรทัศน์ในการแสดงในปี 1976 กับบท ดร. เจฟฟ์ เวบเบอร์ ในซีรีส์เรื่อง General Hospital จากนั้นมีชื่อเสียงมากขึ้นจากการเป็นนักแสดงนำในซีรีส์เรื่อง MacGyver (1985–1992) แอนเดอร์สันแสดงในภาพยนตร์อย่าง Through the Eyes of a Killer (1992), Pandora's Clock (1996) และ Firehouse (1997)
ในปี 2007 แอนเดอร์สันกลับมาแสดงทางโทรทัศน์ โดยเป็นนักแสดงนำในซีรีส์เรื่อง Stargate SG-1 ซีรีส์ต่อยอดจากภาพยนตร์ในปี 1994 เรื่อง  Stargate เขารับบทนำในช่วงปี 1997–2005 และรับบทสมทบตั้งแต่ปี 2005-07 เขายังเป็นแขกรับเชิญให้กับซีรีส์แอนิเมชันเรื่อง  The Simpsons ชื่อตอน "Kiss Kiss, Bang Bangalore"
== อ้างอิง ==
นักแสดงอเมริกัน
ชาวอเมริกันเชื้อสายสกอตแลนด์
ชาวอเมริกันเชื้อสายสวีเดน
ชาวอเมริกันเชื้อสายนอร์เวย์
บุคคลจากมินนีแอโพลิส
ประตูดัตช์

ประตูดัตช์ (Dutch door หรือ stable door หรือ half door) คือประตูประเภทหนึ่งที่แบ่งครึ่งตามแนวนอน ที่ทำให้ตอนบนและล่างสามารถปิดเปิดเป็นอิสระต่อกันได้ วัตถุประสงค์เดิมก็เพื่อเก็บสัตว์ไว้ภายในตัวอาคารขณะเดียวกันกับที่เปิดให้แสงและอากาศจากภายนอกเข้ามาในตัวอาคารได้เมื่อเปิดเฉพาะตอนบนของประตู
การปรับปรุงต่อมาทำให้เป็นประตูที่ทั้งตอนบนและล่างสามารถปิดเปิดพร้อมกันได้ด้วย
== ดูเพิ่ม  ==
ส่วนประกอบของสิ่งก่อสร้าง
== แหล่งข้อมูลอื่น ==
ประตู
สตีฟ คาเรล

สตีเวน จอห์น "สตีฟ" คาเรล (Steven John "Steve" Carell) เกิดเมื่อวันที่ 16 สิงหาคม ค.ศ. 1962 เป็นนักแสดง ดาราตลก โปรดิวเซอร์ ผู้กำกับและนักเขียน ชาวอเมริกัน มีชื่อเสียงจากการรับบทในซีรีส์ทางโทรทัศน์เรื่อง The Daily Show with Jon Stewart ในช่วงปี 1999 ถึง 2004 และในซีรีส์ The Office ตั้งแต่ปี 2005 เป็นต้นมา เขาแสดงในภาพยนตร์ฮอลลีวูดหลายเรื่อง อย่างเช่น Anchorman, The 40-Year-Old Virgin, Little Miss Sunshine, Evan Almighty, Dan in Real Life, Get Smart, และ Date Night เขายังพากย์เสียงให้กับภาพยนตร์แอนิเมชันอย่าง Over the Hedge, Horton Hears a Who!, และ Despicable Me
คาเรลได้รับการเสนอชื่อ "ชาวอเมริกันผู้มีอารมณ์ขันมากที่สุด" จากนิตยสารไลฟ์ เขาได้รับการเสนอชื่อเข้าชิงรางวัลลูกโลกทองคำในสาขานักแสดงนำชายยอดเยี่ยม จากซีรีส์ตลกทางโทรทัศน์ ในบทบาท ไมเคิล สก็อต จากซีรีส์อเมริกันเรื่อง  The Office ในช่วงปี 2006
== อ้างอิง ==
นักแสดงอเมริกัน
ชาวอเมริกันเชื้อสายอิตาลี
นักแสดงตลกอเมริกัน
บุคคลจากรัฐแมสซาชูเซตส์
หอสมุดแห่งชาติเขตลาดกระบัง เฉลิมพระเกียรติ

หอสมุดแห่งชาติเขตลาดกระบัง เฉลิมพระเกียรติ เป็นแห่งแรกของโครงการหอสมุดแห่งชาติ 4 มุมเมือง ตั้งอยู่บริเวณถนนหลวงพรตพิทยพยัต เขตลาดกระบัง กรุงเทพมหานคร
== ประวัติ ==
ในวันที่ 1 มิถุนายน พ.ศ. 2536 คณะรัฐมนตรีเห็นชอบให้สำนักหอสมุดแห่งชาติ จัดตั้งหอสมุดแห่งชาติ 4 มุมเมือง เนื่องจากตระหนักถึงการขยายตัวของกรุงเทพมหานครที่ทำให้มีประชากรเพิ่มมากขึ้น การคมนาคมเริ่มมีความคับคั่งประกอบกับจำนวนผู้ที่มาใช้บริการหอสมุดแห่งชาติมีเพิ่มมากขึ้นทุกปี เริ่มมีปัญหาความแออัดในเรื่องของสถานที่
หอสมุดแห่งชาติเขตลาดกระบัง เฉลิมพระเกียรติ จึงได้เริ่มจัดตั้งขึ้นเพื่อแก้ไขปัญหาดังกล่าว และเปิดโอกาสให้เยาวชน และประชาชนที่อยู่ในเขตปริมณฑล มีสถานที่ศึกษาค้นคว้า
== สถานที่ตั้ง ==
หอสมุดแห่งชาติเขตลาดกระบัง เฉลิมพระเกียรติ ตั้งอยู่ที่ 280/8 หมู่ 2 ถนนหลวงพรตพิทยพยัต เขตลาดกระบัง กรุงเทพฯ 10520
ในการก่อตั้งหอสมุดแห่งชาติเขตลาดกระบัง เฉลิมพระเกียรติ โรงเรียนพรตพิทยพยัต ได้มีส่วนร่วมในด้านสถานที่ตั้งโดยโรงเรียนพรตพิทยพยัตได้มอบที่ดิน จำนวน 5 ไร่ ให้กับสำนักหอสมุดแห่งชาติ เพื่อเป็นที่ตั้งของหอสมุดดังกล่าว
== แบบอาคาร ==
ผู้ออกแบบอาคาร คือ ฉลอง สมิตะมาน สถาปนิก ระดับ 8 สถาบันศิลปกรรม โดยลักษณะอาคารเป็นอาคารทรงไทยประยุกต์ มี 3 ชั้น ขนาดกว้าง 39.6 เมตร ยาว 54 เมตร รวมพื้นที่ใช้สอย 3,455 ตารางเมตร จัดแบ่งเป็นพื้นที่บริการดังนี้
ชั้นที่ 1 ประกอบด้วย ห้องบริการหนังสือพิมพ์และวารสาร ห้องบริการหนังสือเด็กและเยาวชน และห้องบริการหนังสือทั่วไป
ชั้นที่ 2 ประกอบด้วย ห้องหนังสือศิลปะ ห้องเก็บตู้พระธรรม ตู้ลายทอง สำหรับเป็นที่ศึกษาค้นคว้าของนักศึกษาด้านศิลปวัฒนธรรมของชาติ ห้องหนังสือนวนิยาย และห้องประชุมขนาด 250 ที่นั่ง

ชั้นที่ 3 ประกอบด้วย ห้องบริการหนังสือวิจัยและหนังสือรายงานต่าง ๆ ห้องหนังสือวิทยานิพนธ์ ห้องบริการโสตทัศนศึกษา และห้องบริการข้อมูลข่าวสารทางเทคโนโลยีระบบคอมพิวเตอร์
== อ้างอิง ==
== ดูเพิ่ม ==
โรงเรียนพรตพิทยพยัต
== แหล่งข้อมูลอื่น ==
เฉลิมพระเกียรติสำนักหอสมุดแห่งชาติ กรมศิลปาก
ห้องสมุดในประเทศไทย
สิ่งก่อสร้างในเขตลาดกระบัง
กระทรวงวัฒนธรรม
เคาต์ดาวน์ (รายการโทรทัศน์)

เคาต์ดาวน์ เป็นรายการของประเทศอังกฤษอยู่ในช่อง 4 โดยพิธีกรคือ 	Richard Whiteley และ Carol Vorderman
โดยกติกามีดังนี้
คณิตศาสตร์ จะนำโจทย์สมการแบบยาว ที่ทางวิทยากรเป็นตัวตั้ง จะแสดง บวก ลบ คุณ หาร ทั้งหมด ผู้เข้าแข้งขันจะต้องตอบให้ถูกต้อง
สะกดคำ มางรายการจะนำคำใบ้ให้ผู้เข้าตอบภายในเวลา 30 วินาที ซึ่งในคำถามนี้ส่วนใหญ่จะเป็นในเรื่องสิ่งของ ทั้ง2ท่านจะต้องแย่งกันกดปุ่มถ้าสัญญาณไฟตกอยู่ที่ใครผู้เข้าแข่งท่านนี้จะต้องตอบเป็นคำศัพท์ให้ถูกต้อง
ภาษาอังกฤษ โดยผู้เข้าแข่งขันจะเลือก ระหว่าง พยัชญนะ กับ สระ ก็ได้ภายใน9ตัว จากนั้นจะมีเวลา 30 วินาที ในการทำอักษร 9 ตัว ให้เป็น คำศัพท์ภาษาอังกฤษ โดยตัวอักษรละ 1 คะแนน รอบที่สอง 2 คะแนน
== เกร็ดความรู้ ==
รายการนี้ได้ถือกำเนิดขึ้นโดยการการซื้อลิขสิทธิ์จากอังกฤษโดยในชื่อ "เคาต์ดาวน์" (ปัจจุบันยังออกอากาศและใช้เบี้ยตลอดการออกอากาศ)
และมีแบบของแอฟริกันในชื่อ a word or 2
ตั้งแต่ในอดีตจนถึงปัจจุบัน เพลงไตเติ้ลรายการจะมีการเปลี่ยนแค่ 2 ครั้ง และจะเปลี่ยนรูปแบบของรายการ (1982,1982-1989,1989-????, ????-1991,1991-1995,1996-1999,1999-2003,2003-2008-,2009-ปัจจุบัน)
ในเกมคณิตศาสตร์ บางโจทย์ ผู้เข้าแข่งขันใช้เวลาในการคำนวณน้อยมาก อันเนื่องมาจาก โจทย์ที่ทางวิทยากรให้มา มีความง่ายต่อการคำนวณ นาน ๆ ที จะมีครั้ง
ในเกมคณิตศาสตร์ ในรายการ เดชีฟร์เอเดแลตร์ จะคล้ายคลึง เกม IQ 180 ที่ออกอากาศทาง ททบ.5 แต่ในประเทศไทยในรายการจะใช้กดสุ่มตัวเลขเพื่อตั้งโจทย์ ทั้งเลข 6 ตัว และคำตอบที่เราต้องการ บางกรณีที่ผู้ดำเนินรายการให้โจทย์มาอย่างเดียว หรือX100 ผู้เข้าแข่งขันจะเป็นคนตอบ ถือว่าเป็นเอาแรงบันดาลใจมาจากรายการเดชีฟร์เอเดแลตร์ของฝรั่งเศส ในสมัยนั้น
เคยทำเป็นเกมกระดานมาหลายครั้ง
รายการโทรทัศน์ประเทศอังกฤษ
เกมโชว์อังกฤษ
การนับถอยหลัง

การนับถอยหลัง หรือ เคานต์ดาวน์ (Countdown) คือการนับตัวเลขถอยหลัง ในหลักวินาที วัน หรือหน่วยเวลาอื่นเพื่อนับถอยหลังสู่เหตุการณ์ที่จะเกิดขึ้นหรือวันกำหนด หมดเวลา โดยทั่วไปแล้วจะนับถอยหลังในโอกาสอย่างเช่น การปล่อยจรวดหรือยานอวกาศ การจุดระเบิด การเริ่มการแข่งขัน หรือนับถอยหลังสู่วันปีใหม่
== ดูเพิ่ม ==
เวลา
เคาน์ดาวน์ (เกมโชว์)

เคาน์ดาวน์ (Countdown) เป็นรายการเกมโชว์อังกฤษ ผลิตขึ้นโดย ลิฟท์เอ็นเตอร์เทนเม้นท์ (ไอทีวีสตูดิโอส์) ออกอากาศทางช่องแชนเนลโฟร์ ตั้งแต่วันที่ 2 พฤศจิกายน 2525 รายการมีผู้ดำเนินรายการคือนิค ฮิวเวอร์ มีผู้ช่วยคือราเชล ไรลีย์ และผู้ตรวจสอบคำศัพท์ในพจนานุกรม คือซูซี เดนต์ รายการออกฉายครั้งแรกทางแชนเนลโฟร์ มีรูปแบบซีรีส์ 50 แบบ ตั้งแต่ออกอากาศในเดือนพฤศจิกายน 2525 มีทั้งหมดมากกว่า 5,000 ตอน เป็นรายการที่มีการผลิตจำนวนตอนมากที่สุดในสหราชอาณาจักร
รายการมีผู้ดำเนินรายการคือ ริชาร์ด ไวต์ลีย์ ยาวนานกว่า 20 ปี จนกระทั่งเขาเสียชีวิตในเดือนมิถุนายน 2548 ซึ่งเดส ไลแนม มารับตำแหน่งต่อจนเขาเกษียณจากรายการในเดือนธันวาคม 2549 และต่อมาแทนที่โดยเดส โอ'คอนเนอร์ เมื่อวันที่ 2 มกราคม 2550 ทั้ง โอ'คอนเนอร์และแครอล วอร์เดอร์แมน เป็นพิธีกรร่วมด้วยกัน จนออกจากรายการไปในเดือนธันวาคม 2551
== ผู้ดำเนินรายการ ==
=== พิธีกรหลัก ===
2 พฤศจิกายน 2528 - 1 กรกฎาคม 2548 : ริชาร์ด ไวต์ลีย์
31 ตุลาคม 2548 - 22 ธันวาคม 2549 : เดส ไลแนม
2 มกราคม 2550 - 12 ธันวาคม 2551 : เดส โอคอนเนอร์
12 มกราคม 2552 - 16 ธันวาคม 2554 : เจฟ สเตลลิ่ง
9 มกราคม 2555 - 25 มิถุนายน 2564 : นิค ฮิวเวอร์
28 มิถุนายน - ปัจจุบัน : แอน โรบินสัน
=== พิธีกรร่วม/ผู้ตรวจสอบคำศัพท์ ===
2 พฤศจิกายน 2528 - 12 ธันวาคม 2551 : แครอล วอร์เดอร์แมน
29 มิถุนายน 2535 - ปัจจุบัน : ซูซี เดนต์
12 มกราคม 2552 - ปัจจุบัน : ราเชล ไรลีย์
=== พิธีกร / พิธีกรร่วมรับเชิญ ===
25 ธันวาคม 2540: วิลเลี่ยม จี. สจ๊วต
21 ธันวาคม 2563 - 16 มีนาคม 2564 : โคลิน เมอร์เรย์
10 กันยายน 2564: เทรเวอร์ แมคโดนัลด์
10 กันยายน 2564: ดร.แอน-มารี อีมาฟีดอน
10 กันยายน 2564: เล็ม ซิสเซ่
== อ้างอิง ==
เกมโชว์
ไชยลังกา เครือเสน

ไชยลังกา เครือเสน เกิดเมื่อวันที่ 15 ธันวาคม พ.ศ. 2447 ที่บ้านศรีพันต้น ตำบลในเวียง อำเภอเมืองน่าน จังหวัดน่าน เป็นศิลปินอาวุโสด้านดนตรีพื้นบ้านและการขับซอ เริ่มเข้ารับการศึกษาชั้นประถมปีที่ 1 ที่โรงเรียนสุริยานุเคราะห์ (โรงเรียนศรีสวัสดิ์วิทยาคาร ในปัจจุบัน) เมื่ออายุได้ 11 ปี โดยในระหว่างศึกษาอยู่นั้นมีความสนใจในการแสดงพื้นบ้านจนสามารถแสดงการขับซอได้เป็นครั้งแรกขณะเรียนอยู่ชั้นประถมศึกษาปีที่ 3  ต่อมาหลังจากจบชั้นประถมศึกษาปีที่ 4 จึงบรรพชาเป็นสามเณรจำพรรษาอยู่ที่วัดศรีพันต้น ตำบลในเวียง อำเภอเมืองน่าน  และหลังจากลาสิกขาบทแล้วได้ตั้งวงดนตรีพื้นบ้านชื่อ "ไชยมงคล" เมื่ออายุได้ 23 ปี จากนั้นเริ่มถ่ายทอดวิชาการขับซอและดนตรีพื้นบ้านทั้งสะล้อ ปิน (ซึง) ให้ลูกศิษย์ชายหญิงและผู้สนใจจนได้รับยกย่องเป็น "พ่อครู" เป็นที่เคารพนับถือ ศรัทธา ของลูกศิษย์และประชาชน ทั่วไปอย่างสูง
พ่อครูไชยลังกา เครือเสน เคยชนะเลิศการประกวดดนตรีพื้นเมืองจังหวัดน่านเมื่อปี พ.ศ. 2527 และต่อมาในปี พ.ศ. 2530 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีพื้นบ้าน) 
==อ้างอิง==
บุคคลจากอำเภอเมืองน่าน
นักดนตรีไทย
นักดนตรีพื้นเมืองภาคเหนือ
ศิลปินแห่งชาติ
บุคคลจากโรงเรียนศรีสวัสดิ์วิทยาคาร
ไทยไดมารู

ไทยไดมารู  เป็นห้างสรรพสินค้าจากประเทศญี่ปุ่น ตั้งอยู่ภายในศูนย์การค้าราชประสงค์ (เซ็นทรัลเวิลด์ในปัจจุบัน) ต่อมา ห้างก็ได้ย้ายไปอยู่ที่ราชดำริอาเขต ที่ตั้งปัจจุบันคือบริเวณบิ๊กซี ราชดำริ เปิดเมื่อวันที่ 10 ธันวาคม พ.ศ. 2507 โดยบริษัท ไทยไดมารู จำกัด มีทุนจดทะเบียน 25 ล้านบาท ถือเป็นห้างสรรพสินค้าที่ประสบความสำเร็จแห่งหนึ่งในสมัยนั้น มีแนวความคิดแบบห้างสรรพสินค้าจากญี่ปุ่นที่เปิดขึ้นเพื่อรองรับชาวญี่ปุ่นที่เข้ามาทำงานในประเทศไทยเป็นกลุ่มเป้าหมายหลัก ในบริเวณราชดำริที่มีสำนักงานบริษัทข้ามชาติญี่ปุ่นจำนวนมาก ไทยไดมารูยังเป็นห้างสรรพสินค้าที่มีบันไดเลื่อนแห่งแรกของไทย รวมถึงเป็นห้างสรรพสินค้าแห่งแรกของไทยด้วยที่มีการติดตั้งเครื่องปรับอากาศ ไทยไดมารูเปิดสาขา 2  ย่านพระโขนงเมื่อปี พ.ศ. 2524
ในแง่ของประวัติศาสตร์ ห้างไทยไดมารู เคยเป็นจุดที่นิสิตนักศึกษา ใช้เป็นจุดรณรงค์ต่อต้านสินค้าจากต่างประเทศในช่วงปี  พ.ศ. 2516 ก่อนที่จะขยายตัวเป็นการเรียกร้องประชาธิปไตย จนเกิดความรุนแรงในวันมหาวิปโยค 14 ตุลาคม
ในปี พ.ศ. 2537 เมื่อไทยไดมารู ที่อยู่บริเวณศูนย์การค้าราชดำริ อาเขต หมดสัญญาลงได้ย้ายมาอยู่ที่ศูนย์การค้าเสรีเซ็นเตอร์ ถนนศรีนครินทร์ (ปัจจุบันคือ พาราไดซ์ พาร์ค) ดำเนินการในนาม บริษัท ไทยดีเอ็มอาร์ รีเทล จำกัด ด้วยทุนจดทะเบียน 50 ล้านบาท มีบริษัทไดมารู ไอเอ็นซี จากญี่ปุ่น เป็นผู้ถือหุ้นใหญ่ แต่ถึงแม้ว่าเสรีเซ็นเตอร์จะอยู่ใกล้กับโครงการบ้านจัดสรรขนาดใหญ่ หลายโครงการ และเป็นย่านที่มีกำลังซื้อสูง แต่ไม่ตรงกับความคิดที่รองรับคนญี่ปุ่นโดยเฉพาะ และยังมีคู่แข่งจำนวนมาก โดยเฉพาะซีคอนสแควร์และเซ็นทรัลพลาซา บางนา ห้างไทยไดมารูที่เสรีเซ็นเตอร์ จึงไม่ประสบความสำเร็จเท่าที่ควร
หลังจากที่ประเทศไทยประสบกับปัญหาเศรษฐกิจ จากการลอยตัวค่าเงินบาทเมื่อปี พ.ศ. 2540 ในปี  พ.ศ. 2541 ไดมารู ไอเอ็นซี (The Daimaru, Inc.) จากญี่ปุ่นตัดสินใจขายหุ้นบริษัทไทยดีเอ็มอาร์ รีเทล (THAI DMR RETAIL CO., LTD.) ให้กับผู้ลงทุนชาวไทย คือ กลุ่มพรีเมียร์ ในเครือโอสถานุเคราะห์ แต่ให้สิทธิ์ชุดผู้บริหารให้ใช้ชื่อ ไดมารู ได้ แต่หลังจากนั้น 2 ปี การดำเนินการยังไม่ดี กลุ่มพรีเมียร์จึงตัดสินใจไม่ต่อสัญญาอีกต่อไป เพื่อเปิดห้างสรรพสินค้าใหม่ ในวันที่ 31 ตุลาคม พ.ศ. 2543 ปิดตำนานห้างแห่งแรกที่มีบันไดเลื่อนและเครื่องปรับอากาศ ในปัจจุบัน จึงไม่มีชื่อ ไทยไดมารู อยู่ในประเทศไทย
== อ้างอิง ==
==แหล่งข้อมูลอื่น==
ท
ท
สิ้นสุดในปี พ.ศ. 2543
เซอร์อเล็กซ์ เฟอร์กูสัน

redirect อเล็กซ์ เฟอร์กูสัน
ไฟทอฟธอรา อินเฟสทันส

ไฟทอฟธอรา อินเฟสทันส (Phytophthora infestans) คือเชื้อราโอโอไมซีท หรือ ราน้ำที่เป็นสาเหตุที่ทำให้เกิดโรคร้ายแรงที่สร้างความเสียหายต่อมันฝรั่งที่เรียกว่า "late blight" หรือ "potato blight" โรคมันฝรั่งดังกล่าวเป็นสาเหตุสำคัญที่ก่อให้เกิดวิกฤติการณ์การสูญเสียผลผลิตมันฝรั่งขึ้นในคริสต์ทศวรรษ 1840 ความอดอยากครั้งใหญ่ในไอร์แลนด์ในปี ค.ศ. 1845 และ ความอดอยากมันฝรั่งในสกอตแลนด์ในปี ค.ศ. 1846
== อ้างอิง ==
== ดูเพิ่ม  ==
ความอดอยากครั้งใหญ่ในไอร์แลนด์
มันฝรั่ง
== แหล่งข้อมูลอื่น ==
International Potato Center
Online Phytophtora bibliography 
Phytophthora Functional Genomics Database
Phytophthora infestans Mitochondrial Genome Project 
USDA-BARC Phytophthora infestans page 
Phytophthora overview, detailed developmental stages, life cycle image at MetaPathogen 
Organic Alternatives for Late Blight Control in Potatoes, from ATTRA 
Google Map of Tomato Potato Blight Daily Risk across NE USA
อาวุธชีวภาพ
เห็ดรา
เชื้อโรคพืช
มันฝรั่ง
ข้าราชการพลเรือนในสถาบันอุดมศึกษา

ข้าราชการพลเรือนในสถาบันอุดมศึกษา คือ ข้าราชการที่ปฏิบัติหน้าที่ราชการในสถาบันอุดมศึกษาของรัฐ ยกเว้นสถาบันอุดมศึกษาของรัฐที่มิใช่ส่วนราชการ (สถาบันอุดมศึกษานอกระบบ)
==  ประวัติ ==
ข้าราชการพลเรือนในสถาบันอุดมศึกษา เริ่มมีการกำหนดรูปแบบขึ้น เมื่อ พ.ศ. 2507 โดยการออกพระราชบัญญัติระเบียบข้าราชการพลเรือนในมหาวิทยาลัย พ.ศ. 2507 ขึ้น เพื่อกำหนดรูปแบบ และวิธีการต่างๆ เกี่ยวกับข้าราชการในสังกัดมหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ มหาวิทยาลัยศิลปากร และมหาวิทยาลัยเชียงใหม่ ให้เป็นไปในทิศทางเดียวกัน ต่อมาในปี พ.ศ. 2542 คณะรัฐมนตรีได้มีมติให้จัดจ้างพนักงานทดแทนอัตราข้าราชการพลเรือนในมหาวิทยาลัย เพื่อรองรับการออกนอกระบบในปี พ.ศ. 2545 โดยให้ได้รับเงินเดือนในอัตราที่มากกว่าข้าราชการ คือ เพิ่มขึ้น 1.7 เท่า สำหรับข้าราชการ สาย ก. และเพิ่มขึ้น 1.5 เท่า สำหรับข้าราชการ สาย ข. และ สาย ค.
ต่อมาในปี พ.ศ. 2547 ได้มีการตราพระราชบัญญัติระเบียบข้าราชการพลเรือนในสถาบันอุดมศึกษา พ.ศ. 2547 ขึ้น จึงมีการเรียกชื่อ "ข้าราชการพลเรือนในสถาบันอุดมศึกษา" แทนข้าราชการพลเรือนในมหาวิทยาลัย
ปัจจุบันไม่มีการบรรจุและแต่งตั้งข้าราชการพลเรือนในสถาบันอุดมศึกษาแล้ว โดยสถาบันอุดมศึกษาต่างๆ จะใช้การบรรจุและแต่งตั้งพนักงานมหาวิทยาลัยทดแทนอัตราข้าราชการเดิม ซึ่งพนักงานมหาวิทยาลัย มีสิทธิที่จะได้รับการแต่งตั้งให้ดำรงตำแหน่งทางวิชาการ และตำแหน่งผู้บริหารเช่นเดียวกันกับข้าราชการพลเรือนในสถาบันอุดมศึกษา
== คุณสมบัติของบุคคลที่จะเข้ารับราชการ ==
ผู้ที่จะเข้ารับราชการเป็นข้าราชการพลเรือนในสถาบันอุดมศึกษา ต้องมีคุณสมบัติทั่วไป ดังนี้
มีสัญญชาติไทย
มีอายุไม่ต่ำกว่า 18 ปีบริบูรณ์
เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข
และไม่มีลักษณะต้องห้ามลักษณะต้องห้ามตามพระราชบัญญัติระเบียบข้าราชการพลเรือนในสถาบันอุดมศึกษา
== ประเภท ==
ข้าราชการพลเรือนในสถาบันอุดมศึกษา แบ่งออกเป็น 3 ประเภท ได้แก่
(ก) ตำแหน่งวิชาการ ซึ่งทำหน้าที่สอนและวิจัย ได้แก่
*ศาสตราจารย์ (ระดับ 10, 11)
* รองศาสตราจารย์ (ระดับ 9)
* ผู้ช่วยศาสตราจารย์ (ระดับ 7-8)
* อาจารย์ (ระดับ 4-6 (เดิมเริ่มที่ระดับ 3))
*ระดับอื่นตามที่ ก.พ.อ. กำหนด
(ข) ตำแหน่งประเภทผู้บริหาร ได้แก่
*อธิการบดี
* รองอธิการบดี
* คณบดี
* หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
* ผู้ช่วยอธิการบดี
* รองคณบดีหรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
* ผู้อำนวยการสำนักงานอธิการบดี ผู้อำนวยการสำนักงานวิทยาเขต ผู้อำนวยการกอง หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง
*ตำแหน่งอื่นตามที่ ก.พ.อ. กำหนด
(ค) ตำแหน่งประเภททั่วไป วิชาชีพเฉพาะ หรือเชี่ยวชาญเฉพาะ ได้แก่
* ระดับเชี่ยวชาญพิเศษ (ระดับ 10,11)
* ระดับเชี่ยวชาญ (ระดับ 9)
*ระดับชำนาญการพิเศษ (ระดับ 7,8)
* ระดับชำนาญการ (ระดับ 6,7)
* ระดับปฏิบัติการ (ระดับ 3-5)
*ระดับอื่นตามที่ ก.พ.อ. กำหนด
การจำแนกประเภทตำแหน่งดังกล่าวนี้ยังคงอิงอยู่กับระบบมาตรฐานกลาง 11 ระดับ (เฉพาะประเภทวิชาการ และประเภททั่วไปฯ ส่วนประเภทผู้บริหาร หน่วยราชการในสถาบันอุดมศึกษาจะคัดเลือกข้าราชการที่เหมาะสมให้ดำรงตำแหน่งโดยข้าราชการผู้นั้นจะต้องดำรงตำแหน่งไม่ต่ำกว่าระดับ 3) เช่น ศาสตราจารย์ ระดับ 11, รองศาสตราจารย์ ระดับ 9, ผู้ช่วยศาสตราจารย์ ระดับ 8, นักวิชาการศึกษาชำนาญการ ระดับ 7 เป็นต้น
== อ้างอิง ==
== ดูเพิ่ม ==
พนักงานมหาวิทยาลัย
ราชการไทย
ข้าราชการพลเรือนชาวไทย
ภาษากลาง

ภาษากลาง (lingua franca) เป็นภาษาที่ใช้เป็นระบบให้บุคคลที่มิได้พูดภาษาแม่ภาษาเดียวกันสามารถสื่อสารกันได้ โดยเฉพาะอย่างยิ่งเมื่อเป็นภาษาที่สาม ซึ่งมิใช่ภาษาแม่ของทั้งสองฝ่าย ภาษากลางกำเนิดขึ้นทั่วโลกตลอดประวัติศาสตร์ของมนุษย์ บางครั้งด้วยเหตุผลเชิงพาณิชย์ (ที่เรียกว่า "ภาษาการค้า") แต่ยังเพื่อความสะดวกทางการทูตและการปกครอง และเป็นวิธีแลกเปลี่ยนสารสนเทศระหว่างนักวิทยาศาสตร์และนักวิชาการสาขาอื่นที่ถือคนละสัญชาติ
== อ้างอิง ==
ภาษา
นิกิต้า

นิกิต้า (Nikita) เป็นภาพยนตร์แอ็คชั่นที่ออกฉายในปี พ.ศ. 2533 เขียนบทและกำกับโดยลุค เบซอง เป็นภาพยนตร์ที่สร้างชื่อเสียงให้กับเบซอง และแอนน์ ปาริลโย นักแสดงนำหญิง ที่เป็นภรรยาของเขาในขณะนั้น เนื้อเรื่องเกี่ยวกับเด็กสาวติดยาที่ไปพัวพันคดีสังหารเจ้าหน้าที่และต้องโทษประหารชีวิต เธอได้รับการไว้ชีวิต แลกกับการทำงานเป็นสายลับให้กับหน่วยงานของรัฐบาลฝรั่งเศส
ภาพยนตร์ออกฉายในประเทศฝรั่งเศสในปี 1990 ในชื่อ Nikita และฉายในสหรัฐอเมริกาในชื่อ La Femme Nikita  ต่อมาในปี 1993 วอร์เนอร์บราเธอร์สได้นำมาดัดแปลงสร้างใหม่ ใช้ชื่อว่า Point of No Return (ฉายในบางประเทศใช้ชื่อว่า The Assassin) นำแสดงโดยบริดเจท ฟอนดา, แกเบรียล เบิร์น, ฮาร์วี คีเทล และแอนน์ แบนครอฟต์   นอกจากนั้นยังถูกนำไปดัดแปลงเป็นภาพยนตร์ฮ่องกงเรื่อง Black Cat (Hei mao, ชื่อไทย หัวใจเธอมันน่ากราบ) ในปี 1990   ต่อมาในปี 1997 วอร์เนอร์บราเธอร์ส ร่วมกับผู้สร้างภาพยนตร์แคนาดา ได้นำเรื่องนี้มาสร้างเป็นภาพยนตร์ซีรีส์ La Femme Nikita จำนวน 5 ฤดูกาล นำแสดงโดยพีตา วิลสัน และรอย ดูปัวส์ ในประเทศไทยภาพยนตร์ซีรีส์นี้ใช้ชื่อว่า นิกิต้า รหัสเธอ โคตรเพชฌฆาต  และนำมาสร้างอีกครั้งในปี 2010 นำแสดงโดยแม็คกี้ คิว 
ภาพยนตร์เรื่องนี้ เมื่อวางจำหน่ายดีวีดีในประเทศไทย ครั้งแรกโดยทีไอจีเอ ใช้ชื่อว่า "ผู้หญิงมากกว่าหนึ่ง"  ส่วนผู้ถือลิขสิทธิ์ปัจจุบัน ใช้ชื่อว่า "รหัสเธอ โคตรเพชฌฆาต" ตามชื่อภาพยนตร์ซีรีส์ที่ฉายในไทย
ในช่วงท้ายของภาพยนตร์ มีตัวละครสำคัญชื่อ "วิกเตอร์" รับบทโดยฌอง เรโน เป็นนักฆ่าชาวฝรั่งเศสที่เรียกตัวเองว่าเป็น "คนเก็บกวาด" (The Cleaner) ด้วยบุคลิกที่เป็นเอกลักษณ์ของตัวละครตัวนี้ ต่อมาเบซองได้ขยายเป็นตัวละครชื่อ "ลีออง" นักฆ่าในนิวยอร์ก ในภาพยนตร์เรื่อง ลีออง (Léon หรือ The Professional) ภาพยนตร์ปี 1994 นำแสดงโดยฌอง เรโน, นาตาลี พอร์ตแมน และแกรี โอลด์แมน  เบซองได้อธิบายถึงตัวละครลีอองว่า "เป็นลูกพี่ลูกน้องของวิกเตอร์" 
== อ้างอิง ==
ภาพยนตร์โลดโผน
ภาพยนตร์ที่ออกฉายในปี พ.ศ. 2533
ภาพยนตร์ที่กำกับโดย ลุก แบซง
ภาพยนตร์ฝรั่งเศส
ความอดอยาก

ความอดอยาก (Starvation) คือภาวะการลดการบริโภคไวตามิน, สารอาหาร และ พลังงานอย่างต่ำลงอย่างผิดปกติ ความอดอยากเป็นรูปแบบที่รุนแรงที่สุดของทุพโภชนาการ ความอดอยากเป็นระยะเวลานานของมนุษย์อาจจะเป็นสร้างความเสียหายให้แก่อวัยวะภายในร่างกายอย่างเป็นการถาวร และผลสุดท้ายก็จะเสียชีวิต
องค์การอนามัยโลกว่า ความหิวเป็นศัตรูสำคัญที่สุดของสาธารณสุขของโลก นอกจากนั้นก็ยังกล่าวว่า ทุพโภชนาการเป็นสาเหตุที่ทำให้เด็กเสียชีวิตมากที่สุด คิดเป็นราวครึ่งหนึ่งของจำนวนการเสียชีวิตทั้งหมด ส่วนองค์การอาหารและการเกษตรแห่งสหประชาชาติ กล่าวว่าความอดอยากมีผลต่อประชากรกว่า 1,000 ล้านคนทั่วโลกในขณะนี้
== อ้างอิง ==
== ดูเพิ่ม ==
ความยากจน
การขาดแคลนอาหาร
ความอดอยากครั้งใหญ่ในไอร์แลนด์
รายชื่อความอดอยาก
== แหล่งข้อมูลอื่น ==
FAO - Understanding food insecurity 
FAO - What the new figures on hunger mean 
Click to Give @ The Hunger Site
U.N. Chief: Hunger Kills 17,000 Kids Daily - by CNN
ทุพโภชนาการ
สาเหตุการเสียชีวิต
ทุพภิกขภัย
ความยากจน
ปัญหาเศรษฐกิจ
ผู้แทนพระองค์ประจำไอร์แลนด์

ผู้แทนพระองค์ประจำไอร์แลนด์ (Lord Lieutenant of Ireland) หรือที่ในยุคกลางตอนต้นเรียกกันว่า "Judiciar" และเรียกว่า "Lord Deputy" มาจนถึงคริสต์ศตวรรษที่ 17 เป็นผู้แทนพระองค์ของพระมหากษัตริย์ และเป็นประมุขส่วนการปกครองไอร์แลนด์ ระหว่างที่ไอร์แลนด์มีฐานะเป็นอาณาจักรลอร์ดแห่งไอร์แลนด์ (ค.ศ. 1171–ค.ศ. 1541), ราชอาณาจักรไอร์แลนด์ (ค.ศ. 1541–ค.ศ. 1800) และสหราชอาณาจักรบริเตนใหญ่และไอร์แลนด์ (ค.ศ. 1801–ค.ศ. 1922)
ตำแหน่งที่เรียกกันไปต่างๆ มักจะรู้จักกันโดยทั่วไปว่าอุปราช ซึ่งเป็นคำที่มาจากภาษาฝรั่งเศสว่า "Vice roi" หรือ "รองพระเจ้าแผ่นดิน" โดยภรรยามีฐานะเป็น "Vicereine" แม้ว่าในยุคกลางข้าหลวงบางคนจะเป็นชาวไอร์แลนด์ แต่หลังจากนั้นมาก็เป็นชาวอังกฤษที่ได้รับแต่งตั้ง
== อ้างอิง ==
Joseph Robins, Champagne and Silver Buckles: The Viceregal Court and Dublin Castle 1700–1922 (Lillyput Press, 2001) ISBN 1-901866-58-0
== ดูเพิ่ม ==
ไอร์แลนด์
== แหล่งข้อมูลอื่น ==
*
เสนาเอกแห่งไอร์แลนด์

เสนาเอกแห่งไอร์แลนด์ (Chief Secretary for Ireland) เป็นตำแหน่งราชการที่สำคัญของรับในระบบการปกครองของบริเตนในไอร์แลนด์ จนกระทั่งเมื่อมาถึงปลายสมัยการปกครองโดยสถาบันพระมหากษัตริย์ในไอร์แลนด์ เสนาเอกจะมีหน้าที่ที่คล้ายคลึงกับหน้าที่ของนายกรัฐมนตรีในรัฐสภาของสหราชอาณาจักร ตามทฤษฎีแล้วถือเป็นตำแหน่งทางการบริหารที่รองจากข้าหลวงใหญ่แห่งไอร์แลนด์ แต่ตั้งแต่ปลายคริสต์ศตวรรษที่ 18 จนถึงต้นคริสต์ศตวรรษที่ 19 เป็นต้นมา เช่นเดียวกับตำแหน่งนายกรัฐมนตรีของสหราชอาณาจักร ที่สำนักเสนาเอกมักจะมามีอิทธิพลมากกว่าข้าหลวงใหญ่ในคณะรัฐมนตรี ต่อมา เมื่อไอร์แลนด์แยกตัวออกไปในปี ค.ศ. 1921 ทั้งตำแหน่งข้าหลวงใหญ่และเสนาเอกก็ยังคงมีอยู่ โดยข้าหลวงใหญ่เป็นผู้แทนของพระมหากษัตริย์ในทั้งสองสภา ขณะที่เสนาเอกเป็นผู้แทนของเขตการปกครองที่เหลือและยังคงทำหน้าที่ส่งผู้แทนไปยังรัฐสภาเวสต์มินสเตอร์
แต่หลังจากสงครามกลางเมืองไอร์แลนด์แล้ว รัฐบาลใหม่ของไอร์แลนด์ก็ประกาศยกเลิกข้อตกลงและก่อตั้งเสรีรัฐไอร์แลนด์ขึ้นในปี ค.ศ. 1922 เมื่อการปกครองโดยตรงโดยสถาบันพระมหากษัตริย์ในปี ค.ศ. 1922 และการก่อตั้งสภาการปกครองของไอร์แลนด์สองสภา สภาหนึ่งที่สตอร์มอนท์สำหรับไอร์แลนด์เหนือ  และอีกสภาหนึ่งสำหรับเสรีรัฐไอร์แลนด์ ฉะนั้นบทบัญญัติของราชธรรมนูญจึงยุติลงโดยปริยาย ซึ่งทำให้ตำแหน่งข้าหลวงใหญ่และเสนาเอกถูกยุบตามไปด้วย ทำให้หน้าที่ทางด้านการปกครองจึงรวมเข้ากับกระทรวงแห่งประธานแห่งสภาการปกครองแห่งเสรีรัฐไอร์แลนด์ และนายกรัฐมนตรีแห่งไอร์แลนด์เหนือ
*